ਨਿਜ਼ੀਹ ਮੁਹਿੱਦੀਨ
ਨਿਜ਼ੀਹ ਮੁਹਿੱਦੀਨ (ਆਧੁਨਿਕ ਤੁਰਕੀ: ਨਿਜ਼ੀਹ ਮੁਹਿੱਤੀਨ, 1889 – ਫਰਵਰੀ 10, 1958) ਇੱਕ ਉਸਮਾਨੀ ਅਤੇ ਤੁਰਕ ਮਹਿਲਾ ਦੇ ਅਧਿਕਾਰ ਕਾਰਕੁਨ, ਮੁਹਿੰਮ ਚਾਲਕ, ਪੱਤਰਕਾਰ, ਲੇਖਕ ਅਤੇ ਸਿਆਸੀ ਨੇਤਾ ਸੀ। ਉਹ ਜੁਲਾਈ 1923 ਵਿੱਚ ਸਥਾਪਿਤ ਤੁਰਕੀ ਗਣਰਾਜ ਦੀ ਪਹਿਲੀ ਪਾਰਟੀ, ਕਾਦੀਨਲਰ ਹਾਲਕ ਫਿਰਕਸੀ (ਪੀਪਲਜ਼ ਪਾਰਟੀ ਫ਼ਾਰ ਵੁਮੈਨ ਜਾਂ ਵੁਮੈਨਸ ਪੀਲਪਜ਼ ਪਾਰਟੀ) ਦੀ ਸੰਸਥਾਪਕ ਹੈ। ਕੇ.ਐਚ.ਐਫ ਦੀ ਸਥਾਪਨਾ ਔਰਤਾਂ ਦੇ ਰਾਜਨੀਤਿਕ ਅਤੇ ਸਮਾਜਕ ਹੱਕਾਂ ਲਈ ਕੀਤੀ ਗਈ। ਉਸ ਸਮੇਂ ਦੌਰਾਨ ਸਿਆਸੀ ਸਥਿਤੀ ਦੇ ਕਾਰਨ, ਆਧੁਨਿਕ ਤੁਰਕੀ ਰਾਜ ਦੁਆਰਾ ਇਸ ਨੂੰ ਮਾਨਤਾ ਨਹੀਂ ਦਿੱਤੀ ਗਈ ਸੀ। ਮੁਹਿੱਦੀਨ ਨੇ ਫਿਰ ਤੁਰਕ ਕਾਦੀਨਲਰ ਬਿਰਲੀਗੀ (ਤੁਰਕੀ ਮਹਿਲਾ ਯੂਨੀਅਨ) ਦੀ ਸਥਾਪਨਾ ਕੀਤੀ। ਤੁਰਕ ਕਾਦੀਨਲਰ ਬਿਰਲੀਗੀ ਨੇ ਸਿਆਸੀ ਬਰਾਬਰਤਾ ਲਈ ਪ੍ਰੈਸ ਜਾਰੀ ਕੀਤਾ।1927 ਵਿੱਚ ਯੂਨੀਅਨ ਨੇ ਪਾਰਲੀਮੈਂਟ ਵਿੱਚ ਮਹਿਲਾ ਅਧਿਕਾਰ ਹੱਕਾਂ ਨੂੰ ਇੱਕ ਨਾਰੀਵਾਦੀ ਮਰਦ ਉਮੀਦਵਾਰ ਨੂੰ  ਪ੍ਰਮੋਟ ਕਰਨ ਦਾ ਫੈਸਲਾ ਕੀਤਾ ਪਰ ਇਹ ਅਸਫ਼ਲ ਰਿਹਾ।  ਉਸ ਨੇ ਆਪਣੀ ਜ਼ਿੰਦਗੀ ਤੁਰਕੀ ਔਰਤਾਂ ਦੇ ਜੀਵਨ ਦੀ ਗੁਣਵੱਤਾ ਵਿੱਚ ਸੁਧਾਰ ਕਰਨ ਵਾਲੇ ਕੰਮਾਂ ਵਿੱਚ ਬਿਤਾ ਦਿੱਤੀ। 